Diari Oficial de la Generalitat Valenciana


Sumari del DOGV 3134, del 02-12-1997 (1997/3348)

Rotlle d'apel·lació número 591/1997. Cèdula de notificació.
-----------------------------------------------------------

### Dades del document

Número de DOGV
:   3134

Data del DOGV
:   02-12-1997

Secció del DOGV
:   ADMINISTRACIÓ DE JUSTÍCIA - EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1997/3348


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 591/1997. Cèdula de notificació. [97/Q3348]
  
La Secció Sisena de l'Audiència Provincial de València ha dictat, en el rotlle d'apel·lació número 591/1997, la sentència que té com a encapçalament i part dispositiva el que es diu tot seguit:
  
"Sentència número 867
  
Audiència Provincial de València
  
Secció Sisena
  
- President: José Baró Aleixandre
  
- Magistrades:
  
· Ana Pérez Tórtola
  
· Asunción Sonia Mollá Nebot
  
València, 20 d'octubre de 1997
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici verbal, promogudes davant el Jutjat de Primera Instància número 2 de Moncada pel senyor José Carles Montañana contra el senyor Jorge Lledó Pérez, el senyor Germán Ramón Baviera Granell, Winterthur i Mapfre, als quals es van acumular les actuacions de judici verbal número 123/1996, promogudes davant el Jutjat de Primera Instància número 1 de Moncada, pel senyor Jorge Lledó Pérez contra el senyor Germán Baviera Granell, Inva, SL, i Winterthur, sobre reclamació de quantitat; pendents davant d'aquesta Secció en virtut del recurs d'apel·lació interposat pel senyor Jorge Lledó Pérez i Winterthur, el qual a l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Es desestima el recurs de Winterthur i es dóna lloc al que interposa el senyor Jorge Lledó Pérez, i es revoca en allò que calga la sentència apel·lada, dictada pel jutge de Primera Instància número 2 de Moncada.
  
1. Donem lloc íntegrament a la demanda del senyor José Carles Montañana, pel que fa als demandats, el senyor Germán Ramón Baviera Granell, l'entitat Inva, SL, i l'asseguradora Winterthur, als quals condemnem solidàriament perquè paguen a aquest demandant, en concepte de danys materials, la quantitat de 271.313 pessetes, més els interessos d'aquesta quantitat a l'interés anual del 20%, computat des de la data del sinistre fins a la del pagament efectiu d'aquesta, aquests interessos són de càrrec exclusiu de l'asseguradora esmentada.
  
2. Absolem de la demanda anterior els demandats, el senyor Jorge Lledó Pérez i l'entitat Mapfre.
  
3. Acollim íntegrament la demanda de l'esmentat senyor Lledó Pérez i condemnem els ja esmentats el senyor Germán Ramón Baviera Granell, l'entitat Inva, SL, i l'asseguradora Winterthur perquè paguen a aquest accionant, a títol de danys materials al seu vehicle, la xifra de 500.470 pessetes, més el 20% d'interessos anuals de la quantitat esmentada, computat des de la data del sinistre (26 de setembre de 1995) fins a la del pagament efectiu, aquests interessos són de càrrec exclusiu de l'asseguradora Winterthur.
  
4. Pel que fa a les costes:
  
Primera instància:
  
- Les de l'actor Carles s'imposaran en una cinquena part als demandats Baviera, Inva i Winterthur.
  
- Les de Lledó i Mapfre, com a demandats davant la pretensió anterior (la de Carles), s'imposaran a aquest (Carles).
  
- Les de Lledó, com a demandant, s'imposaran en la seua totalitat, solidàriament, a Baviera, Inva i Winterthur.
  
Apel·lació:
  
A Winterthur, Baviera i Inva, solidàriament, la meitat de les causades en aquesta alçada a la resta dels litigants.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Carles Montañana.